Anders as in die geval van talle wetenskaplike vaktydskrifte word Contree deur 'n navorsingsinstansie uitgegee en nie deur 'n vereniging nie. Dit is naarnlik die tydskrif van die Afdeling vir Navorsing oor Streek- en Sosioekonomiese Geskiedenis wat gepubliseer word om navorsing op die gebied van plaaslike, stedelike en streekgeskiedenis aan te moedig omdat geen oorkoepelende, professionele organisasie vir hierdie studieterreine bestaan nie. As gevolg van die wye belangstelling in sosio-ekonomiese en streekgeskiedenis het die redaksie van Contree hom dit ten doel gestel om nie die tydskrif vir die publikasie van die afdeling se navorsingsresultate te reserveer nie, maar dit as 'n oop tydskrif te bedryf. Te oordeel na die groot verskeidenheid bydraes war die afgelope nege jaar spontaan deur vrywillige medewerkers voorgelê is, was die poging ongetwyfeld geslaagd.
Met die verskyning van hierdie eerste beoordeelde uitgawe van Contree, dus 'n woord van hartlike verwelkoming aan die lede van die redaksionele advieskomitee war vir die volgende drie jaar oor die belange van die tydskrif sal waak - en 'n dankwoord aan die redaksionele adviseurs wat hierdie aflewering moontlik help maak het.
•	Opsomming: Die eietydse gebruik in Suid-Afrika om die ereburgerskap van 'n munisipaliteit aan 'n individu toe te ken, het in Engeland ontstaan en nie by die Romeine soos soms geargumenteer word nie. Gedurende die ...